laion/Wikipedia-Exotic huggingface dataset:
חיים יהודה ארנרייך

הרב חיים יהודה ארנרייך (עהרענרייך) (1887–1942) היה רב במוראביה, בטרנסילבניה ובסלובקיה, חוקר תלמוד ועורך הירחון "אוצר החיים". נולד בהובליה שהונגריה, בנו של קלמן קלונימוס ארנרייך. בני דודיו הם הרב חיים צבי אהרנרייך והרב שלמה זלמן אהרנרייך, בעל "קב חיים". למד אצל השבט סופר בפרשבורג, אצל הרב משה גרינוולד בעל ערוגות הבושם בחוסט ואצל רבי ישעיהו זילברשטיין בוויצן. נשא את רבקה רגינה, בתו של רבי יעקב שיק אב"ד נאדאודוואר. לאחר נישואיו התגורר סמוך לחותנו. בשנת 1910 פרסם את ספרו הראשון - "תרי"ג מצוות", על מצות כתיבת ספר תורה. בשנת 1915 התמנה כרב בהולשוב שבמוראביה (כיום בצ'כיה), על מקום גיסו רבי ישראל הלוי יונגרייז. בשנת 1923 החל לכהן כרב בדבה (אנ') שבטרנסילבניה. בשנת 1930 התמנה לרב בהומנה שבסלובקיה (אז בצ'כוסלובקיה). היה מקורב לחצר מונקאטש. בשנת 1942 נספה יחד עם בני משפחתו בלובלין. עסק בחקר התלמוד ובחיבוריהם של הראשונים. בשנת 1920 פרסם את החיבור "ישראל בין העמים", מסה היסטורית על דרכו של עם ישראל ומצבו הרוחני והחומרי. באותה שנה החל לפרסם כמה פרקי סדר רב עמרם גאון עם פרשנות משלו. חקר וההדיר שורה של חיבורים של חכמי ישראל מתקופת הגאונים והראשונים, ובהם: רב עמרם גאון, רב סעדיה גאון, רש"י, ר' דוד אבודרהם. בין השנים 1925–1938 ערך הרב ארנרייך את הירחון התורני "אוצר החיים". בשנת 1928 התעורר פולמוס חריף בין הירחון "אוצר החיים" לירחון "בית ועד לחכמים", שיצא לאור בסאטמר. הרב ארנרייך תקף את "בית ועד לחכמים" על שהכליל את ספרי האדמו"ר ממונקאטש ברשימת "הטעונים גניזה". בתגובה פורסם ב"בית ועד לחכמים" מאמר כנגד הרב ארנרייך ובו הותקף על שהוא נוקט יחס מכובד כלפי הרב אברהם יצחק הכהן קוק. הרב ארנרייך תבע את עורכו של "בית ועד לחכמים", יוסף שמעון פולק, לדין תורה אצל הרב אליעזר דוד גרינוולד, אב"ד סאטמר. בעקבות זאת שלח בנו של העורך מכתב לרב ארנרייך, ובו הצהיר כי הוא עצמו כותב המאמר ולא אביו העורך. בעקבות זאת החליט הרב ארנרייך לבטל את תביעתו כנגד העורך, ובמקום זאת תבע את בנו בערכאות. מצווה תרי"ג - על מצוות כתיבת ספר תורה (1910) ישראל בין העמים (1920) שלוש עשרה מידות לרבי סעדיה גאון (1922) זמרת הארץ לרבי יעקב בי רב מנטובה (1923) ספר הפרדס לרש"י (1923) ספר אבודרהם (1927) תשובות הגאונים (1928) ספר מנהגים לרבי אברהם קלאוזנר (בן המאה ה-14) (1929) חכמת שלמה קובץ מאמרים (בעריכתו) (1936) מגבעת המורה - דרשות (1936) חנוכה בספרות הגאונים יצחק יוסף כהן, 'חכמי טראנסילוואניה', מכון ירושלים ח"ב עמ' 15-16 קובץ 'בית ועד לחכמים' סאטמר: גלגוליו של כתב-עת קנאי על רקע מאבקי הדור, איתם הנקין רשימת הפרסומים של חיים יהודה ארנרייך, בקטלוג הספרייה הלאומית
דיוויזיית הצנחנים הרביעית (ורמאכט)

דיוויזיית הצנחנים הרביעית (בגרמנית: 4. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית האיטלקית. הדיוויזיה הוקמה ב-5 בנובמבר 1943 מאלמנטים של דיוויזיית הצנחנים ה-2 ודיוויזיות הצנחנים האיטלקיות ה-184 וה-185, והועמדה תחת פיקוד היינריך טרטנר. הדיוויזיה לחמה בקרב אנציו, ולאחר מכן הייתה הדיוויזיה הגרמנית האחרונה שפינתה את רומא ב-4 ביוני 1944. בחורף 1944–1945 לחמה הדיוויזיה בקו הגותי, ולאחר מכן לחמה הדיוויזיה כנגד מתקפת האביב של בעלות הברית בצפון איטליה ברימיני ובבולוניה, וב-2 במאי 1945 נכנעה יחד עם שאר כוחות קבוצת ארמיות C. כוחות הבריגדה היהודית, שנטלו חלק במתקפת האביב תחת פיקוד הקורפוס העשירי בצבא הבריטי, נלחמו, בין היתר, מול דיוויזיית הצנחנים הרביעית הגרמנית. היינריך טרטנר (5 בנובמבר 1943 - 2 במאי 1945) אודות הדיוויזיה באתר lexikon-der-wehrmacht על פי ד"ר בני מיכלסון בתוכנית הרדיו "שבת עולמית" בהנחיית יצחק נוי, בנושא הבריגדה היהודית. שודרה ב-2019 ובשידור חוזר ב-19 בנובמבר 2022. החטיבה היהודית הלוחמת בפעולה, לחייל, 1 במרץ 1946
לא תגורו מפני איש

לא תגורו מפני איש היא מצוות לא תעשה מהתורה האוסרת על הדיינים לנהוג מתוך פחד כלפי האנשים העומדים לדין. מקור המצווה בפרשת דברים, בתיאור האירועים שקרו בהר סיני: וָאֲצַוֶּה אֶת שֹׁפְטֵיכֶם בָּעֵת הַהִוא לֵאמֹר, שָׁמֹעַ בֵּין אֲחֵיכֶם וּשְׁפַטְתֶּם צֶדֶק בֵּין אִישׁ וּבֵין אָחִיו וּבֵין גֵּרוֹ. לֹא תַכִּירוּ פָנִים בַּמִּשְׁפָּט, כַּקָּטֹן כַּגָּדֹל תִּשְׁמָעוּן, לֹא תָגוּרוּ מִפְּנֵי אִישׁ כִּי הַמִּשְׁפָּט לֵאלֹהִים הוּא, וְהַדָּבָר אֲשֶׁר יִקְשֶׁה מִכֶּם תַּקְרִבוּן אֵלַי וּשְׁמַעְתִּיו. — ספר דברים, פרק א', פסוקים ט"ז–י"ז שניים שבאו לדין, אחד רך ואחד קשה, עד שלא תשמע דבריהם או משתשמע דבריהם ואין אתה יודע להיכן דין נוטה, אתה רשאי לומר להם: אין אני נזקק לכם, שמא נתחייב חזק ונמצא חזק רודפו. משתשמע דבריהם ואתה יודע להיכן הדין נוטה, אי אתה יכול לומר להם איני נזקק לכם, שנאמר "לא תגורו מפני איש". — תלמוד בבלי, מסכת סנהדרין, דף ו', עמוד ב' מצווה זו היא אחת מתרי"ג המצוות. הרמב"ם בספר המצוות מונה מצווה זה כמצווה רע"ו במניין מצוות לא תעשה ”הזהיר הדיין שלא לירא מאדם מזיק גוזם דובר עתק ולא יחתוך עליו הדין והאמת. אבל חייב הוא לחתוך את הדין ולא ישים לב למה שיקרה עליו מן ההיזק מאותו האיש. אמר יתעלה "לא תגורו מפני איש"” איסור הטיית משפט יקוב הדין את ההר הערך "לא תגורו מפני איש", במיקרופדיה תלמודית, באתר ויקישיבה לא תגורו מפני איש, מאמרים בפרשת השבוע של ד"ר אלכסנדר קליין. פרופ' נחום רקובר "אלימות כלפי השופט", בתוך שלטון החוק בישראל מעמוד 112, הוצאת נבו ו"ספריית המשפט העברי", 1989.
מלווין לורנצן

מלווין לורנצן (באנגלית: Melvyin Lorenzen; נולד ב-26 בנובמבר 1994) הוא כדורגלן אוגנדי-גרמני המשחק בעמדת הקיצוני בסוואט קאט. לורנצן התחיל את הקריירה שלו בקבוצות ילדים מקומיות עד שבגיל 13 הצטרך למחלקת הנוער של הולשטיין קיל. בקיץ 2013 הצטרף ורדר ברמן. ב-5 באוקטובר 2013 לורנצן ערך את הופעת הבכורה שלו בבונדסליגה בתיקו 1-1 נגד שטוטגרט. ב-13 בדצמבר 2014 לורנצן הבקיע את שער הבכורה שלו בקבוצה בתיקו 3-3 נגד הנובר 96. ב-28 בינואר 2015 לורנצן נפצע במיניסקוס בברכו הימנית. ביולי 2017 לורנצן חתם בדן האג מליגת העל ההולנדית. את הופעת הבכורה שלו לורנצן ערך בהפסד 3-0 לאוטרכט. ב-23 בספטמבר 2019 חתם בקרפטי לבוב מליגת העל האוקראינית. ב-23 באוגוסט 2021, לורנצן חתם בסליגו רוברס מליגת העל האירית עד לסיום העונה. ב-15 בספטמבר 2022 חתם בוורמטיה וורמס מהליגות הנמוכות בגרמניה. במאי 2016 לורנצן זומן לראשונה לסגל נבחרת אוגנדה. ב-31 במאי 2016 לורנצן ערך את הופעת הבכורה שלו בנבחרת בהפסד 2-0 לזימבבואה. מלווין לורנצן, באתר Transfermarkt מלווין לורנצן, באתר Fussballdaten.de (בגרמנית) מלווין לורנצן, באתר Soccerway מלווין לורנצן, באתר WorldFootball.net מלווין לורנצן, באתר National Football Teams מלווין לורנצן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מלווין לורנצן".
מיקאל אזירה

מיקאל אזירה (באנגלית: Micheal Azira; נולד ב-22 באוגוסט 1987) הוא כדורגלן עבר אוגנדי המשחק בעמדת הקשר. אזירה התחיל לשחק כדורגל בגיל 19 כאשר קיבל גרין קארד והצטרף לליגת המכללות של ארצות הברית, בה שיחק שלוש שנים. בשנת 2012 חתם בצ'ארלסטון באטרי מליגת הכדורגל של ארצות הברית. ב-6 במרץ 2014 אזירה חתם בסיאטל סאונדרס מה-MLS. ב-23 במרץ אזירה ערך את הופעת הבכורה שלו בקבוצה במשחק הליגה נגד מונטריאול אימפקט. בעונת 2014 אזירה זכה עם סיאטל בגביע ארצות הברית. בדצמבר 2015 הצטרף לקולורדו ראפידס. ב-8 באוגוסט 2018 נבחר בסיבוב הרביעי של הסופר-דראפט על ידי מונטריאול אימפקט. ב-1 בפברואר 2021, אזירה חתם בניו מקסיקו יונייטד. בשנת 2016 אזירה זומן לראשונה לסגל נבחרת אוגנדה. ב-11 בינואר 2017 אזירה ערך את הופעת הבכורה שלו בנבחרת בהפסד 3-0 לחוף השנהב. אזירה השתתף עם הנבחרת בגביע אפריקה לאומות 2017, בו שיחק שני משחקים. אזירה שימש כמאמן בקבוצות נערים באקדמיית דניאל איסלנד. בשנת 2011 זכה עם אוניברסיטת מובייל באליפות ליגת המכללות. מדיה וקבצים בנושא מיקאל אזירה בוויקישיתוף מיקאל אזירה, באתר Transfermarkt מיקאל אזירה, באתר Soccerway מיקאל אזירה, באתר WorldFootball.net מיקאל אזירה, באתר National Football Teams מיקאל אזירה, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיקאל אזירה".
איבראהים סקאגיה

איבראהים סקאגיה (באנגלית: Ibrahim Sekagya; נולד ב-19 בדצמבר 1980) הוא כדורגלן עבר אוגנדי ששיחק בעמדת הבלם. סקאגיה התחיל את הקריירה שלו בקמפלה סיטי. בשנת 2001 חתם באתלטיקו דה רפאלה מליגת המשנה הארגנטינאית. עונה לאחר מכן חתם בפרו קאריל אואסטה מהליגה השלישית בארגנטינה. בסיום העונה עלה עם הקבוצה לליגה השנייה. בשנת 2005 חתם בארסנאל דה סרנדי מליגת העל הארגנטינאית בה שיחק שתי עונות. ביוני 2007 סקאגיה חתם לשלוש עונות ברד בול זלצבורג מליגת העל האוסטרית. ב-11 ביולי 2007 סקאגיה ערך את הופעת הבכורה שלו בקבוצה בניצחון 1-4 נגד ריינדורף אלטאך. ב-22 ביולי סקאגיה הבקיע את שער הבכורה שלו בקבוצה בתיקו 2-2 נגד אוסטריה וינה. סקאגיה שיחק בזלצבורג שש עונות במהלכן זכה עמה בשלוש אליפויות וגביע אחד. ב-11 ביולי 2013 סקאגיה חתם בניו יורק רד בולס מה-MLS. ב-4 באוגוסט 2013 סקאגיה ערך את הופעת הבכורה שלו בקבוצה בניצחון 2-3 נגד ספורטינג קנזס סיטי. ב-27 באוקטובר סקאגיה הבקיע את שער הבכורה שלו בניו יורק בניצחון 2-5 נגד שיקגו פייר, שבסיומו ניו יורק הבטיחה את זכייתה במגן האוהדים. סקאגיה שיחק בנבחרת אוגנדה בין השנים 1999 עד 2011, במהלכן ערך 35 הופעות וכבש שלושה שערים. פרו קאריל אואסטה הליגה השלישית בארגנטינה: 2002 רד בול זלצבורג ליגת העל האוסטרית: 2008/2009, 2009/2010, 2011/2012 הגביע האוסטרי: 2012 ניו יורק רד בולס מגן האוהדים: 2013 מדיה וקבצים בנושא איבראהים סקאגיה בוויקישיתוף איבראהים סקאגיה, באתר Transfermarkt איבראהים סקאגיה, באתר Soccerway איבראהים סקאגיה, באתר WorldFootball.net איבראהים סקאגיה, באתר National Football Teams איבראהים סקאגיה, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איבראהים סקאגיה".
אוננגה איטואה

ברנרד אוננגה איטואה (בצרפתית: Bernard Onanga Itoua; נולד ב-7 בספטמבר 1988) הוא כדורגלן קונגולזי המשחק בעמדת הבלם. איטואה התחיל את הקריירה שלו במחלקת הנוער של אוסר. בקיץ 2008 הצטרף לקבוצת המילואים של המועדון בה שיחק שנתיים. בעונת 2010/2011 איטואה שיחק שני משחקים בקבוצה הבוגרת. בקיץ 2011 חתם בליטקס לובץ' מליגת העל הבולגרית. ב-18 באוגוסט 2011 איטואה ערך את הופעת הבכורה שלו בקבוצה בהפסד 2-1 לדינמו קייב במסגרת מוקדמות הליגה האירופית. ב-12 באוגוסט 2012 איטואה חתם בהפועל רמת גן מליגת העל. ב-4 בדצמבר 2012 איטואה הבקיע את שער הבכורה שלו בקבוצה בהפסד 3-2 להפועל באר שבע. בסיום העונה, ירדה רמת גן לליגה הלאומית, אך זכתה בגביע המדינה בכדורגל. איטואה פתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין. בקיץ 2013 חתם באלוורסברג מהבונדסליגה השלישית לשלוש עונות. בקיץ 2014 חתם לשנתיים בפלטניאס מליגת העל היוונית. בעונתו הראשונה, איטואה היה שחקן מפתח, אך בעונתו השנייה בקבוצה מיעט לשחק. איטואה התחיל את עונת 2016/2017 ללא קבוצה, עד שבספטמבר 2016 איטואה חתם בגז מתאן מדיאש מליגת העל הרומנית. באוגוסט 2017 איטואה חתם באלקי אורוקליני. איטואה נולד בצרפת להורים מהגרים מהרפובליקה של קונגו. איטואה זומן מספר פעמים לסגל נבחרת הרפובליקה של קונגו, אך טרם ערך את הופעת הבכורה שלו בנבחרת. מדיה וקבצים בנושא אוננגה איטואה בוויקישיתוף אוננגה איטואה, באתר Transfermarkt אוננגה איטואה, באתר Soccerway אוננגה איטואה, באתר WorldFootball.net אוננגה איטואה, באתר National Football Teams אוננגה איטואה, באתר FootballDatabase.eu רענן ברנובסקי‏, הפועל רמת גן: הבלם ברנאר אוננגה חתם, באתר וואלה, 12 באוגוסט 2012
מוסא א-תעמרי

מוסא סולימאן א-תעמרי (בערבית: موسى سليمان التعمري; נולד ב-10 ביוני 1997) הוא כדורגלן ירדני המשחק במונפלייה הצרפתית בעמדת הקיצוני. א-תעמרי התחיל את הקריירה שלו במחלקת הנוער של שבאב אל-אורדון (אנ'). בעונת 2016/2017 הצטרף לקבוצה הבוגרת ורשם 5 שערים ב-19 משחקי ליגה. בקיץ 2017 הושטל לאל ג'זירה עד לסיום העונה. ביולי 2018 חתם באפואל ניקוסיה מליגת העל הקפריסאית. ב-5 באוקטובר 2020, א-תעמרי חתם לשלוש שנים בלוון מליגת העל הבלגית תמורת מיליון אירו. ב-11 במאי 2023 חתם במונפלייה מליגת העל הצרפתית. ב-31 באוגוסט 2016 א-תעמרי ערך את הופעת הבכורה שלו בנבחרת ירדן בתיקו 1-1 נגד לבנון. ב-23 במרץ 2017 א-תעמרי הבקיע את שער הבכורה שלו בנבחרת בניצחון 0–4 נגד הונג קונג. בנוסף, א-תעמרי משחק גם בנבחרת ירדן בכדורגל עד גיל 23. נכלל בסגל נבחרת ירדן לטורניר גביע אסיה 2023, בו הגיעה ירדן לגמר בו הפסידה לקטר שנחשב להיגש השיא של הנבחרת. מדיה וקבצים בנושא מוסא א-תעמרי בוויקישיתוף מוסא א-תעמרי, ברשת החברתית אינסטגרם מוסא א-תעמרי, באתר Transfermarkt מוסא א-תעמרי, באתר Soccerway מוסא א-תעמרי, באתר BDFutbol מוסא א-תעמרי, באתר WorldFootball.net מוסא א-תעמרי, באתר National Football Teams מוסא א-תעמרי, באתר FootballDatabase.eu מוסא א-תעמרי, באתר ESPN قائمة النشامى لنهائيات كأس آسيا 🇯🇴 בחשבון הטוויטר הרשמי של התאחדות הכדורגל הירדנית, 31 בדצמבר 2023 (בערבית) ערך זה הוא קצרמר בנושא כדורגלנים ובנושא ירדן. אתם מוזמנים לתרום לוויקיפדיה ולהרחיב אותו.
גבריאל מרקאדו

גבריאל איוואן מרקאדו (בספרדית: Gabriel Iván Mercado; נולד ב-18 במרץ 1987) הוא כדורגלן ארגנטינאי המשחק באינטרנסיונל ובנבחרת ארגנטינה בעמדות הבלם והמגן. מרקאדו התחיל את הקריירה שלו בראסינג קלוב. ב-21 בפברואר 2007 מרקאדו ערך את הופעת הבכורה שלו בהפסד 1-0 לסן לורנסו. ביולי 2010 חתם באסטודיאנטס לה פלאטה ששילמה 800 אלף דולר עבור 50% מכרטיס השחקן שלו. בעונתו הראשונה, זכה עם אסטודיאנטס באליפות האפרטורה. ביולי 2012 חתם בריבר פלייט. עם ריבר זכה באליפות אחת (פינאל 2014), בקופה קמפאונאטו, בגביע סודאמריקנה (2014) בגביע רקופה סודאמריקנה (2015), בגביע ליברטדורס (2015), בגביע סורוגה בנק (2015) ובגביע ארגנטינה (2016). ב-4 באוגוסט 2016 חתם בסביליה תמורת 2.5 מיליון אירו ובנוסף ריבר תקבל 20% ממכירה עתידית של השחקן. ב-20 באוגוסט 2016 מרקאדו ערך את הופעת הבכורה שלו בקבוצה בניצחון 4-6 נגד אספניול. ב-11 ביוני 2019 חתם בא-ריאן. ב-5 ביולי 2021 מרקאדו חתם באינטרנסיונל מליגת העל הברזילאית. מרקאדו שיחק בצעירותו בנבחרת הנוער של ארגנטינה, עמה זכה באליפות העולם בכדורגל עד גיל 20 בשנת 2007. ב-10 בפברואר 2010 מרקאדו ערך את הופעת הבכורה שלו בנבחרת הבוגרת בניצחון 1-2 נגד ג'מייקה. ב-24 במרץ 2016 מרקאדו הבקיע את שער הבכורה שלו בנבחרת בניצחון 1-2 נגד צ'ילה במסגרת מוקדמות מונדיאל 2018. מרקאדו השתתף עם הנבחרת בקופה אמריקה 2016 ומונדיאל 2018. ב-30 ביוני 2018 מרקאדו כבש בהפסד 4-3 לצרפת במסגרת שמינית גמר המונדיאל. אסטודיאנטס ליגת העל הארגנטינאית: אפרטורה 2010 ריבר פלייט ליגת העל הארגנטינאית: פינאל 2014 קופה קמפאונאטו: 2013/14 קופה סודאמריקנה: 2014 רקופה סודאמריקנה: 2015 קופה ליברטדורס: 2015 גביע סורוגה בנק: 2015 גביע ארגנטינה: 2016 נבחרת ארגנטינה גביע העולם בכדורגל עד גיל 20: 2007 מדיה וקבצים בנושא גבריאל מרקאדו בוויקישיתוף גבריאל מרקאדו, ברשת החברתית אקס (טוויטר) גבריאל מרקאדו, באתר Transfermarkt גבריאל מרקאדו, באתר Soccerway גבריאל מרקאדו, באתר BDFutbol גבריאל מרקאדו, באתר WorldFootball.net גבריאל מרקאדו, באתר National Football Teams גבריאל מרקאדו, באתר FootballDatabase.eu
הפארק הלאומי פנץ'

הפארק הלאומי פנץ' (पेंच नेशनल पार्क; באנגלית: Pench National Park) הוא פארק לאומי במדינת מאדהיה פרדש שבמרכז הודו. לאורך הפארק עובר הנהר פנץ', ממנו קיבל הפארק את שמו. האזור נחשב כמקום מקודש ב-1965 אך הוכרז כפארק לאומי רק בשנת 1975. ב-1992 הוכרז כאזור שימור לטיגריסים. בפארק ישנה תיירות המפורסמת ברפטינג שלה וישנם כמה כפרים בסביבתו. חלק מהתיירות יכולה להתבצע ברכיבה על גב פילים. הפארק מכסה 758 קמ"ר (מתוכו 299 קמ"ר הוא לב השמורה והשאר אזור חיץ) ובתוכו שמורה פנימית לטיגריסים. הפארק מכוסה בגבעות קטנות וביערות חמים של עצי טיק. המשקעים עולים על 1,000 מ"מ לשנה בממוצע. פארק זה ידוע עקב היותו מקור ההשראה לספרו של הסופר האנגלי רודיארד קיפלינג, ספר הג'ונגל. בנוסף צולמה סדרה של דייוויד אטנבורו על חיי הטיגריסים בשמורה. הפארק מכוסה בעצי טיק לצד עצים טרופים שונים וכן בשתילים ובעשבים כמו במבוק ובעצים ממין Sterculia urens המכונים "עצי רפאים". צמח חשוב נוסף בפארק הוא Madhuca longifolia, המושך חיות רבות לפרחיו ולפירותיו בעונת היובש ושבטי השמורה מכינים ממנו מזון ובירות. הפארק הוא בית לחיות בר רבות ויש בו 39 מיני יונקים, 13 מיני זוחלים ו-3 מיני דו-חיים. הפארק הוא מרכז חשוב לשימור הטיגריס הבנגלי וישנם כנראה מעל 40 פרטי טיגריסים בשמורה, לאחר שנולדו בה 6 גורים. יונקים נפוצים בפארק כוללים אייל נקוד, אייל סמבר, נילגאי, חזיר בר הודי, ארבע קרן ואיילי מונטיאק ואפילו אוכלוסיות של פרי גאור, טורפים כמו נמר הודי, צבוע מפוספס, זאב הודי, דול מצוי, תן זהוב, דוב שפתני, חתול ביצות, גחניים ושועלים, קופים כמו לנגור אפור ודרבניים. בפארק ישנם מעל 210 מיני עופות שחלקם חולפים בנדידה בפארק ביניהם: טווס הודי, תרנגול בנקיבה, עופות דורסים כמו נשרים ונץ דגים, ברווזים כמו ברווז חד-זנב וברווז שורק קטן, אנפות, חסידתיים, קוקלים, שלדגיים, מגליימיים, כחל הודי, עופות דרונגו, חנקני קוקייה, מיני לונכורה, מיינה ובולבול אדום-שת. מדיה וקבצים בנושא הפארק הלאומי פנץ' בוויקישיתוף אתר האינטרנט הרשמי של הפארק הלאומי פנץ' כתבה על הפארק (באנגלית) נילגאי בשמורה טווס הודי קבוצת פרפרים שותה טיגריס בנגלי מפהק טיגריס בין העצים
בלדה לשוטר

"בלדה לשוטר" הוא שיר ישראלי בביצוע אושיק לוי. השיר, שכתב אהוד מנור והלחינה נורית הירש, נכלל בפסקול הסרט השוטר אזולאי, שיצא ב־1971. מנגינת השיר מלווה את השוטר אברהם אזולאי, שאותו מגלם שייקה אופיר, בסצנת הסיום של הסרט. לאחר טקס קבלת דרגת הסמל וההודעה על סיום תפקידו במשטרה, השוטר פונה אל חצר התחנה, שבה נמצאים פרחי משטרה המתרגלים סדר. כאשר הם פונים ומצדיעים לעברו המצלמה מתמקדת בפניו של אזולאי, שמצדיע להם בחזרה, בעוד עיניו מתמלאות דמעות. פזמון זה, שנחשב אחד מגדולי הלהיטים הישראלים בכל הזמנים, הושמע פעמים רבות בתחנות הרדיו. הוא אף צעד במצעד הפזמונים של הגל הקל כתשעה שבועות בשנת 1971. ב־2013 בחר אתר האינטרנט "נענע10" את השיר לאחד מעשרת שירי הקולנוע הישראלי הטובים בכל הזמנים. בשנת 2005 ביצעו הזמרים שלומי שבת והראל מויאל את השיר במסגרת ההצגה "כמו בסרט". בשנת 2024 ביצעה חבורת זהו זה! גרסת כיסוי לשיר. סרטון השיר "בלדה לשוטר" באתר יוטיוב מילות השיר "בלדה לשוטר" באתר שירונט אמיר בוגן, להיטים מהסרטים: המנוני הקולנוע הישראלי, באתר ynet, 8 באוקטובר 2012 על בלדה לשוטר בתרבות הישראלית, באתר "חיים של אחרים" דויד פרץ, ניתוח השיר 'בלדה לשוטר', באתר "תרבות•il" דויד פרץ, ניתוח השיר 'בלדה לשוטר', באתר "תרבות•il" השיר באתר פזמונט השירים הטובים של הקולנוע הישראלי, באתר nana10‏, 16 בספטמבר 2013 בלדה לשוטר, באתר כאן 11, ‏21.03.2024
מנחם (זוגות)

מנחם היה תנא שחי בדור האחרון של תקופת הזוגות. הוא היה בן זוגו של הלל הזקן, ושימש כאב בית הדין. יש המזהים את מנחם שהוזכר במשנה עם מנחם מכת האיסיים עליו סיפר יוסף בן מתתיהו. על פי תיאורו של יוסף בן מתתיהו, פגש מנחם את הורדוס בילדותו וניבא לו שיהיה מלך, למרות שלא היה מבית חשמונאי ששלט אז. כאשר התמנה הורדוס למלך, הוא ביקש לדעת את מספר השנים שימלוך. מנחם סירב בתחילה, והורדוס הוסיף לשאול "האם אמלוך עשר שנים?". מנחם השיב שהורדוס ימלוך לפחות 30 שנה, אך לא נקט מספר מדויק. הורדוס היה מרוצה מתשובתו של מנחם, לחץ את ידו ושילח אותו לדרכו, ומאותו יום כיבד את כל האיסיים. המשנה במסכת חגיגה מציינת שמנחם היה בן זוגו של הלל הזקן ומספרת שמנחם "יצא", והוחלף על ידי שמאי הזקן. בתלמוד הבבלי נחלקו חכמים לאן יצא מנחם. אביי סובר שהביטוי יצא משמש במובן רוחני "יצא לתרבות רעה", כלומר - כפר, ואילו רבא טוען שמנחם יצא "לעבודת המלך". הגמרא מביאה ברייתא שתומכת בדעת רבא: "יצא מנחם לעבודת המלך, ויצאו עמו שמונים זוגות תלמידים לבושין סיריקון (בגדי מלכות)". בתלמוד הירושלמי מובאת דעה שמנחם הסכים להתמנות לשר כדי שיוכל לבטל גזרות נגד לימוד התורה. אהרן הימן כותב שייתכן שאין מחלוקת בין אביי לרבא ושעצם ההסכמה של מנחם לשרת את הורדוס נחשבה יציאה לתרבות רעה. הרב ישראל ליפשיץ, מחבר "תפארת ישראל" על המשנה מפרש שבגלל נבואת מנחם להורדוס שימלוך, כשנתמנה הורדוס למלך קראו לשמש בעבודת המלך. יצחק אייזיק הלוי כותב שמנחם מונה מלכתחילה לתפקידו, למרות נטייתו לאיסיים בגלל קרבתו להורדוס, אולם לאחר שהתברר שהדבר גורם בלבול לתלמידים דאג הלל לגרום לו לעזוב. במדרש זוטא כתוב שמנחם נהרג על ידי חנן בן מטרון ובעינן בן יהודה אחיו של מנחם. הרב אהרן הימן, "מנחם", תולדות תנאים ואמוראים, לונדון, תר"ע, חלק ג, עמודים 889-890, באתר היברובוקס "מְנַחֵם", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 243, באתר היברובוקס מנחם (זוגות), ב"אנציקלופדיה יהודית" באתר "דעת" קדמוניות היהודים, ספר טו, פרק י, ה משנה, מסכת חגיגה, פרק ב', משנה ב' תלמוד בבלי, מסכת חגיגה, דף ט"ז, עמוד ב' תלמוד ירושלמי, מסכת חגיגה, פרק ב', הלכה ב' הרב אהרן הימן, "מנחם", תולדות תנאים ואמוראים, לונדון, תר"ע, חלק ג, עמודים 889-890, באתר היברובוקס בפירושו על משנה, מסכת חגיגה, פרק ב', משנה ב', בסעיף י"ז. יצחק אייזק הלוי, דורות הראשונים, חלק שני, תקופת האמוראים, פרק ב', הערה א', עמוד 548 סוף שיר השירים
דפנה קריב

דפנה קריב היא פרופסור לניהול בבית הספר אדלסון ליזמות באוניברסיטת רייכמן. סיימה תואר ראשון (.B.A) בסוציולוגיה ומינהל החינוך באוניברסיטת תל אביב והוכשרה לתעודת הוראה בחינוך, תואר שני (.M.A) בלימודי עבודה באוניברסיטת תל אביב, ודוקטורט (.Ph.D) בתעשייה וניהול, בטכניון. את דרגת הפרופסור קיבלה בשנת 2014 על מחקריה וספריה הבינלאומיים בתחום היזמות. ב־2002 הצטרפה לסגל מסלול האקדמי המכללה למנהל, כיהנה כראש המחלקה ליזמות וחדשנות בבית הספר למנהל עסקים ומשנת 2017 סגנית נשיא המכללה ליזמות ופיתוח בינלאומי. בשנת 2020 הצטרפה לסגל בית הספר אדלסון ליזמות במרכז הבינתחומי הרצליה (כיום אוניברסיטת רייכמן). קריב היא חברת הקתדרה ליזמות באוניברסיטת HEC במונטריאול מאז 2007, ומעורבת במחקרים עם מספר קבוצות מחקר בעולם. היא הובילה בישראל את פרויקט ה-Tempus הראשון שהתקבל בישראל מטעם קרנות המחקר האירופיות בנושא 'העצמת היזמות במוסדות להשכלה גבוהה'. פרסמה ספרים ומאמרים בתחומי יזמות, מגדר, ויזמות בינלאומית. קריב הקימה ומנהלת את מרכז היזמות האקדמי NOVUS משנת 2014 הכולל חממה טכנולוגית ("אינקובטור"), מאיץ יזמי ("אקסלרטור"), "חממה וירטואלית" בינלאומית, ומסגרות נוספות להוראה יזמית-התנסותית. ב-NOVUS החלו את פעילותם מספר סטארטאפים מצליחים כגון paybox ו-Lightico. מתגוררת ברמת השרון, נשואה לעו"ד רענן קריב ואם לשלושה. Kariv, D. and Coleman, S. (2015). Creating the social venture. Routledge, NY Kariv, D. (2012). Female entrepreneurship and New Venture Creation. Routledge, Taylor and Francis, NY Kariv, D. (2011). Entrepreneurship: An international introduction. Routledge, Taylor and Francis, UK דף אישי, באתר אוניברסיטת רייכמן רן פוני, חצי שנה למלחמה: זה הנשק הסודי של ההייטק הישראלי, באתר ישראל היום, 4 באפריל 2024
בארה של מרים (פירושונים)

האם התכוונתם ל... בארה של מרים – באר מים נסית שלוותה את בני ישראל בנדודיהם במדבר סיני, בזכותה של מרים הנביאה. לפי מסורת מסוימת הבאר נמצאת כיום בכנרת ליד טבריה בארה של מרים או קטעים מחיי אנוש – סיפור קצר מאת ש"י עגנון, אחד מסיפוריו המוקדמים, שפורסם בשנת 1909 בעיתון "הפועל הצעיר", ולא נכלל בקובץ כל סיפוריו של עגנון "בארה של מרים" - שיר מאת אורי צבי גרינברג, בספרו "רחובות הנהר" "בארה של מרים" - ספר על פרשות השבוע מאת מנחם יהודה הלוי אושפיזאי, שהיה רבה של רמת גן "בארה של מרים" - ביאור לספרו של מהר"ל מפראג, "באר הגולה", מאת הרב מרדכי דוד נויגרשל באר מרים (ספר) - חדושים על התורה מאת רבי דוד יצחק מן, ראש ישיבת כנסת חזקיהו
סיפורה של משימה

סיפורה של משימה (ברוסית: История одного назначения) הוא סרט דרמה רוסי עטור שבחים בבימויה של אבדוטיה סמירנובה. בכיכובם של אלכסיי סמירנוב, יבגני חאריטונוב, פיליפ גורביץ' ואירינה גורבאצ'ובה. צילומי הסרט נערכו בסנקט פטרבורג והוא יצא להפצה נרחבת בבתי הקולנוע ברוסיה החל מה-6 בספטמבר 2018. הסרט הוקרן בישראל בהקרנה מיוחדת בתיאטרון גשר, ב-2 בנובמבר 2018 במסגרת פרויקט ימי קולנוע רוסי. האימפריה הרוסית, המאה התשע עשרה. אל גדוד חיל הנחתים הרוסי שבמחוז טולה מגיע הקצין המוסקבאי גריגורי קולוקולצב, בגדוד זה התרחש פשע ומעל ראשו של החייל הנאשם מרחפת סכנת גזר דין מוות בירייה בעקבות משפט צבאי. קולוקולצב מחליט לפנות אל הרוזן לב טולסטוי ומבקש ממנו לסנגר על הנאשם בבית המשפט, יען כי הוא אינו האשם האמיתי. אלכסיי סמירנוב — גריגורי קולוקולצב יבגני חאריטונוב — לב טולסטוי אירינה גורבאצ'ובה — סופיה אנדרייבנה טולסטיה סרגיי צ'טברטקוב איגור זולוטוביצקי אנה מיכאלקובה גנאדי סמירנוב אנדריי סמירנוב אלכסיי מקארוב טטיאנה קולגאנובה קיריל וסילייב פיליפ גורביץ' יליזבטה יאנקובסקאיה סרגיי אומאנוף צילומי הסרט נערכו באחוזת יסנאיה פוליאנה שבמחוז טולה ובאולפני לנפילם בסנקט פטרבורג. ג'ון שמיאקין היה היועץ הראשי של הצוות בתחום היסטוריה. 2018 — פסטיבל הסרטים של קינוטאבר: פרס התסריט הטוב ביותר פרס חביב הקהל אתר האינטרנט הרשמי של סיפורה של משימה "סיפורה של משימה", במסד הנתונים הקולנועיים IMDb (באנגלית) "סיפורה של משימה", במסד הנתונים הקולנועיים KinoPoisk (ברוסית) סיפורה של משימה(הקישור אינו פעיל) באתר תיאטרון גשר "סיפורה של משימה" באתר רוסיה-1 סיפורה של משימה באתר תיאטרון גשר "סיפורה של משימה" באתר מיזם ההכנסות מבתי קולנוע של קרן הקולנוע הרוסי Ушел Быков на "Завод". Самые ожидаемые российские фильмы 2018 года Обзор изменений графика кинорелизов России за неделю с 26 февраля по 4 марта Camera! Action!: что происходит в российском кино Ирина Горбачева: «Мы те еще секс-символы поколения» История одного назначения, 2018 סיפורה של משימה Гран-при «Кинотавра» удостоен фильм Наталии Мещаниновой «Сердце мира» Фильм Авдотьи Смирновой получил приз зрительских симпатий «Кинотавра» ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.